Κώμα του Γιαλού

Η Κώμα του Γιαλού () είναι χωριό που βρίσκεται στη χερσόνησο της Καρπασίας στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

 Πληθυσμός 
Στην απογραφή του 1831 καταγράφηκαν μόνο 7 Τουρκοκύπριοι. Το Κούμγιαλι, του οποίου ο πληθυσμός αυξήθηκε το πρώτο μισό του 20ού αιώνα σε 1.090 άτομα το 1946, έχασε τον πληθυσμό του στη συνέχεια και καταγράφηκε ότι ο πληθυσμός του το 1973 αποτελείτο από 818 Ελληνοκύπριους.

Κατά τη διάρκεια της Επιχείρησης Αττίλας το 1974, η πλειοψηφία του ελληνικού πληθυσμού του χωριού προσέφυγε στα νότια του νησιού για να αποφύγει τον τουρκικό Στρατό. Ωστόσο, κάποιοι Ελληνοκύπριοι προσπάθησαν να μείνουν στο χωριό (το 1975 αναφέρθηκε η παρουσία 147 Ελληνοκυπρίων εκεί). Τον Σεπτέμβριο του 1977, αυτοί οι τελευταίοι Ελληνοκύπριοι που είχαν απομείνει στάλθηκαν στα νότια του νησιού.

Οι εκτοπισμένοι Ελληνοκύπριοι αντικαταστάθηκαν από Τουρκοκύπριους, που μετανάστευσαν από τον νότο, και Τούρκους έποικους κυρίως από τα Άδανα και το Γκαζιαντέπ το 1976-1977. Οι Τουρκοκύπριοι που εγκαταστάθηκαν στο Κούμγιαλι, κατοικούσαν αρχικά στα χωριά Φάλια, Φασούλα, Σταυροκόννου, Αξύλου και Ακουρσό στην επαρχία Πάφου στα νότια.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

(Πληροφορίες για τον πληθυσμό και το διάγραμμα από τα δεδομένα).

 Παραπομπές 

Πηγές


 Εξωτερικοί σύνδεσμοι 


Κατηγορία:Κοινότητες της Επαρχίας Αμμοχώστου